钦定古今图书集成/理学汇编/学行典/第239卷 > 黄振
## 钦定古今图书集成/理学汇编/学行典/第239卷 > 黄振

按《绍兴府志》：“黄振，字仲骧，诸暨人。轻财好施，尝建一
楼，隆寒盛暑，必登之以望。村墅有日中未举炊者，往
遗之米，寒无告者，兼遗之衣。其妻刘氏亦出奁橐置
义庄，以岁入济族党之不能婚葬者。乡人德之，目其
楼曰‘望烟，庄曰仁寿。振后以子贵赠卫尉少卿，刘封
仁寿夫人，子孙代有显者’。”